РЕПУБЛИКА СРБИЈА

НАРОДНА СКУПШТИНА

Одбор за привреду, регионални развој,

трговину, туризам и енергетику

10 број: 330-2008/13

22. октобар 2013. године

Б е о г р а д

НАРОДНА СКУПШТИНА

Одбор за привреду, регионални развој, трговину, туризам и енергетику, на седници одржаној 22. октобра 2013. године, размотрио је ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О ЕЛЕКТРОНСКОЈ ТРГОВИНИ у појединостима, који је поднела Влада.

На основу члана 156. став 3. Пословника Народне скупштине, Одбор за привреду, регионални развој, трговину, туризам и енергетику подноси

И З В Е Ш Т А Ј

Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о изменама и допунама Закона о електронској трговини.

Одбор је одлучио да предложи Народној скупштини **да прихвати** амандман на члан 11, који је поднела Влада.

Одбор је одлучио да предложи Народној скупштини **да одбије** следеће

амандмане:

- на члан 2, који су заједно поднели народни посланици Душица Морчев и Милан Лапчевић;

- на члан 2, који је поднела народни посланик Горица Гајић;

- на члан 4, који су заједно поднели народни посланици Горица Гајић, Душица Морчев и Милан Лапчевић;

- на члан 11, који су заједно поднели народни посланици Јудита Поповић, Радмила Геров и Кенан Хајдаревић.

За известиоца Одбора на седници Народне скупштине одређена је Александра Томић, председник Одбора.

ПРЕДСЕДНИК

др Александра Томић